CPN ร่วง 2% นิวโลว์รอบ 4 เดือน กังวลนำหุ้นซื้อคืนขายออก
CPN ร่วง 2% นิวโลว์รอบ 4 เดือน กังวลนำหุ้นซื้อคืน 17.15 ล้านหุ้น ออกขายในตลาด เริ่ม 10 มี.ค.
CPN ร่วง 2% นิวโลว์รอบ 4 เดือน กังวลนำหุ้นซื้อคืน 17.15 ล้านหุ้น ออกขายในตลาด เริ่ม 10 มี.ค.
3 มี.ค. 2566

ผู้สื่อข่าวรายงานว่า วันนี้(3 มี.ค.66) บริษัท เซ็นทรัลพัฒนา จำกัด (มหาชน) หรือ CPN ณ เวลา 11:44 น. อยู่ที่ระดับ 66.50 บาท ลบ 1.50 บาท หรือ 2.21% ราคาสูงสุด 67.50 บาท ราคาต่ำสุด 65.25 บาท มูลค่าซื้อขาย 405.47 ล้านบาท โดยราคาหุ้นนิวโลว์รอบ 4 เดือน โดยเทียบตั้งแต่หุ้นยืนที่ระดับ 66.50 บาท เมื่อวันที่ 18 ต.ค.65

โดย CPN เปิดเผยว่า ที่ประชุมคณะกรรมการบริษัทครั้งที่ 2/66 เมื่อวันที่ 22 ก.พ.66 ได้มีมติอนุมัติโครงการจำหน่ายหุ้นที่ซื้อคืนของบริษัทฯ เพื่อการบริหารทางการเงิน (Treasury Stock) เป็นจำนวนทั้งสิ้น 17,153,300 หุ้น คิดเป็น 0.38% ของหุ้นที่จำหน่ายได้แล้วทั้งหมดของบริษัทฯ โดยจะเป็นการจำหน่ายในตลาดหลักทรัพย์แห่งประเทศไทย และมีกำหนดระยะเวลาจำหน่ายหุ้นที่ซื้อคืนนับตั้งแต่วันที่ 10 มี.ค.66 ถึงวันที่ 4 ก.ย.66